Document ID: 32006R0151

NEUVOSTON ASETUS (EY) N:o 151/2006,
annettu 24 päivänä tammikuuta 2006,
tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 26 artiklan,
ottaa huomioon komission ehdotuksen,
sekä katsoo seuraavaa:
(1)
Neuvosto hyväksyi 20 päivänä joulukuuta 1996 tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 (1). Yhteisön kyseisten tuotteiden hankintatarpeet olisi tyydytettävä mahdollisimman suotuisin ehdoin. Tämän vuoksi olisi avattava uusia, sopivan suuruisia yhteisön tariffikiintiöitä alennetuin tullein tai tulleitta ja jatkettava eräiden nykyisten tariffikiintiöiden voimassaoloaikaa häiritsemättä kuitenkaan näiden tuotteiden markkinoita.
(2)
Eräiden yhteisön tariffikiintiöiden määrät eivät ole riittävän suuria tyydyttämään yhteisön teollisuuden tarpeet nykyisen kiintiökauden aikana, joten näitä kiintiömääriä on syytä korottaa 1 päivästä tammikuuta 2005 ja mukauttaa 1 päivästä tammikuuta 2006.
(3)
Vuonna 2006 ei ole enää yhteisön etujen mukaista ylläpitää sellaisten tuotteiden yhteisön tariffikiintiöitä, joiden tullit suspendoitiin vuonna 2005. Nämä tuotteet olisi näin ollen poistettava asetuksen (EY) N:o 2505/96 liitteessä I olevasta taulukosta.
(4)
Monien tehtävien muutosten vuoksi ja selkeyden takia asetuksen (EY) N:o 2505/96 liitteen I teksti olisi korvattava kokonaan.
(5)
Sen vuoksi asetus (EY) N:o 2505/96 olisi muutettava vastaavasti.
(6)
Tämän asetuksen taloudellinen merkitys huomioon ottaen olisi sovellettava Euroopan unionista tehtyyn sopimukseen ja Euroopan yhteisöjen perustamissopimuksiin liitetyn, kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa olevaa määräystä asian kiireellisyydestä.
(7)
Koska tämän asetuksen liitettä on määrä soveltaa 1 päivästä tammikuuta 2006, sen olisi tultava voimaan välittömästi,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2505/96 liite I tämän asetuksen liitteellä 1 päivästä tammikuuta 2006.
2 artikla
Vahvistetaan 1 päivästä tammikuuta31 päivään joulukuuta 2005 kestävän kiintiökauden osalta asetuksen (EY) N:o 2505/96 liitteessä I:
-
tariffikiintiön 09.2603 määräksi 3 900 tonnia ja tullin suuruudeksi 0 %,
-
tariffikiintiön 09.2975 määräksi 540 tonnia ja tullin suuruudeksi 0 %.
3 artikla
Vahvistetaan 1 päivästä tammikuuta31 päivään joulukuuta 2006 kestävän kiintiökauden osalta asetuksen (EY) N:o 2505/96 liitteessä I:
-
tariffikiintiön 09.2002 määräksi 600 tonnia,
-
tariffikiintiön 09.2003 määräksi 1 400 000 yksikköä,
-
tariffikiintiön 09.2030 määräksi 300 tonnia,
-
tariffikiintiön 09.2603 määräksi 4 500 tonnia,
-
tariffikiintiön 09.2612 määräksi 1 500 tonnia,
-
tariffikiintiön 09.2624 määräksi 425 tonnia,
-
tariffikiintiön 09.2837 määräksi 600 tonnia,
-
tariffikiintiön 09.2975 määräksi 600 tonnia,
-
tariffikiintiön 09.2979 määräksi 800 000 yksikköä.
4 artikla
Tariffikiintiöt 09.2004, 09.2009, 09.2018, 09.2021, 09.2022, 09.2023, 09.2028, 09.2613, 09.2621, 09.2622, 09.2623, 09.2626, 09.2630, 09.2881, 09.2964, 09.2985 ja 09.2998 suljetaan 1 päivästä tammikuuta 2006.
5 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä tammikuuta 2006.

Labels: 3
1
6